ΚΑΝΟΝΙΣΜΟΣ (ΕΕ) 2022/1363 ΤΗΣ ΕΠΙΤΡΟΠΗΣ

της 3ης Αυγούστου 2022

για την τροποποίηση του παραρτήματος II του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών 2,4-D, azoxystrobin, cyhalofop-butyl, cymoxanil, fenhexamid, flazasulfuron, florasulam, fluroxypyr, iprovalicarb και silthiofam μέσα ή πάνω σε ορισμένα προϊόντα

(Κείμενο που παρουσιάζει ενδιαφέρον για τον ΕΟΧ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α) και το άρθρο 49 παράγραφος 2,

Εκτιμώντας τα ακόλουθα:

(1) Για τις ουσίες 2,4-D, azoxystrobin (αζωξυστροβίνη), cyhalofop-butyl (βουτυλικό κυαλοφόπιο), cymoxanil (κυμοξανίλη), fenhexamid (φαινεξαμίδη), flazasulfuron (φλαζασουλφουρόνη), florasulam (φλορασουλάμη), fluroxypyr (φλουροξυπύρ), iprovalicarb (ιπροβαλικάρβη) και silthiofam (σιλθειοφάμη) έχουν καθοριστεί ανώτατα όρια καταλοίπων (ΑΟΚ) στο παράρτημα II του κανονισμού (ΕΚ) αριθ. 396/2005.

(2) Κατά την επανεξέταση των εν λόγω ΑΟΚ σύμφωνα με το άρθρο 12 του κανονισμού (ΕΚ) αριθ. 396/2005, η Ευρωπαϊκή Αρχή για την Ασφάλεια των Τροφίμων (στο εξής: Αρχή) διαπίστωσε ότι ορισμένες πληροφορίες δεν ήταν διαθέσιμες για ορισμένα προϊόντα. Οι διαθέσιμες πληροφορίες ήταν επαρκείς ώστε η Αρχή να προτείνει ΑΟΚ που είναι ασφαλή για τους καταναλωτές, ενώ τα κενά δεδομένων σημειώθηκαν στο παράρτημα II του εν λόγω κανονισμού και προσδιορίστηκε η ημερομηνία έως την οποία οι ελλείπουσες πληροφορίες έπρεπε να υποβληθούν στην Αρχή προς υποστήριξη των προτεινόμενων ΑΟΚ.

(3) Για την ουσία 2,4-D, οι εν λόγω πληροφορίες σχετικά με τις αναλυτικές μεθόδους για τα αμύγδαλα, τα καρύδια Βραζιλίας, τα ανακάρδια (κάσιους), τις καρύδες, τα φουντούκια, τα μακαντάμια, τα καρύδια πεκάν, τα κουκουνάρια, τα φιστίκια, τα καρύδια και άλλους καρπούς με κέλυφος υποβλήθηκαν από τον αιτούντα και η Αρχή κατέληξε στο συμπέρασμα ότι αυτό το κενό δεδομένων καλύφθηκε επαρκώς (2). Συνεπώς, για τα εν λόγω προϊόντα, θα πρέπει να διατηρηθούν τα υφιστάμενα ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση για την υποβολή πρόσθετων πληροφοριών θα πρέπει να διαγραφεί από το εν λόγω παράρτημα. Ωστόσο, για το φαγόπυρο και άλλα ψευδοδημητριακά, οι εν λόγω πληροφορίες σχετικά με τις δοκιμές καταλοίπων δεν υποβλήθηκαν και η Αρχή κατέληξε στο συμπέρασμα ότι το κενό δεδομένων δεν καλύφθηκε επαρκώς και ότι οι υπεύθυνοι διαχείρισης κινδύνου ενδέχεται να εξετάσουν το ενδεχόμενο να αντικαταστήσουν τα εν λόγω ΑΟΚ με το όριο προσδιορισμού (LOD) (3). Ως εκ τούτου, για τα εν λόγω προϊόντα, είναι σκόπιμο να διατηρηθούν τα ΑΟΚ του παραρτήματος II του κανονισμού (ΕΚ) αριθ. 396/2005 στο όριο προσδιορισμού και να διαγραφεί η απαίτηση υποβολής πρόσθετων πληροφοριών από το εν λόγω παράρτημα.

(4) Όσον αφορά την ουσία azoxystrobin, ο αιτών υπέβαλε τις εν λόγω πληροφορίες σχετικά με τις δοκιμές καταλοίπων για το λυκοτρίβολο, τις σκαρόλες (πικρίδα) / πλατύφυλλα αντίδια, το κάρδαμο και άλλα βλαστάρια και φύτρες, τη ρόκα, το κόκκινο σινάπι και τις καλλιέργειες νεαρών φύλλων (συμπεριλαμβανομένων ειδών κράμβης). Η Αρχή κατέληξε στο συμπέρασμα ότι αυτό το κενό δεδομένων αντιμετωπίστηκε επαρκώς (4) και πρότεινε τη μείωση των ΑΟΚ για τα εν λόγω προϊόντα με βάση τις νέες πληροφορίες. Συνεπώς, τα ΑΟΚ για τα εν λόγω προϊόντα θα πρέπει να καθοριστούν, στο παράρτημα II του κανονισμού (ΕΚ) αριθ. 396/2005, στο επίπεδο που προσδιόρισε η Αρχή και η απαίτηση να υποβληθούν πρόσθετες πληροφορίες θα πρέπει να διαγραφεί από το εν λόγω παράρτημα. Μαζί με τα επιβεβαιωτικά στοιχεία, σύμφωνα με το άρθρο 6 του κανονισμού (ΕΚ) αριθ. 396/2005, ο αιτών υπέβαλε επίσης αίτηση για την τροποποίηση των υφιστάμενων ΑΟΚ για την ουσία azoxystrobin στα μαρούλια και η Αρχή συνέστησε4 τη μείωση των ΑΟΚ για το εν λόγω προϊόν. Συνεπώς, τα ΑΟΚ για τα μαρούλια θα πρέπει να καθοριστούν στο επίπεδο που προσδιόρισε η Αρχή. Κατά την επανεξέταση βάσει του άρθρου 12, η Αρχή εντόπισε κενό δεδομένων όσον αφορά τα τοξικολογικά χαρακτηριστικά των μεταβολιτών L1, L4 και L9 για τους χοίρους (μυς, λίπος, ήπαρ, νεφροί, βρώσιμα εντόσθια), τα βοοειδή (μυς, λίπος, ήπαρ, νεφροί, βρώσιμα εντόσθια), τα πρόβατα (μυς, λίπος, ήπαρ, νεφροί, βρώσιμα εντόσθια), τις αίγες (μυς, λίπος, ήπαρ, νεφροί, βρώσιμα εντόσθια), τα πουλερικά (μυς, λίπος, ήπαρ, νεφροί, βρώσιμα εντόσθια), το γάλα (βοοειδών, προβάτων, αιγών, αλόγων) και τα αυγά πτηνών. Ο αιτών δεν υπέβαλε αυτές τις πληροφορίες4. Η Αρχή κατέληξε στο συμπέρασμα4 ότι οι εν λόγω μεταβολίτες δεν εμφανίζονται στους μύες, αλλά ότι ο αιτών δεν έχει παράσχει πλήρη χαρακτηρισμό των τοξικολογικών χαρακτηριστικών τους και ότι ήταν αναγκαία περαιτέρω εξέταση από τους διαχειριστές κινδύνου, λαμβανομένου υπόψη ότι τα υφιστάμενα ΑΟΚ για τα εν λόγω προϊόντα αντικατοπτρίζουν τα ανώτατα όρια καταλοίπων του Codex (CXL). Συνεπώς, για τα εν λόγω προϊόντα, θα πρέπει να διατηρηθούν τα ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση να υποβληθούν πρόσθετες πληροφορίες θα πρέπει να διατηρηθεί στο εν λόγω παράρτημα.

(5) Για την ουσία cyhalofop-butyl, οι εν λόγω πληροφορίες σχετικά με τις αναλυτικές μεθόδους για το ρύζι υποβλήθηκαν από τον αιτούντα και η Αρχή κατέληξε στο συμπέρασμα ότι αυτό το κενό δεδομένων καλύφθηκε επαρκώς (5). Συνεπώς, για το εν λόγω προϊόν, θα πρέπει να διατηρηθεί το υφιστάμενο ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση για την υποβολή πρόσθετων πληροφοριών θα πρέπει να διαγραφεί από το εν λόγω παράρτημα.

(6) Για την ουσία cymoxanil, οι εν λόγω πληροφορίες σχετικά με τις δοκιμές καταλοίπων για τα επιτραπέζια σταφύλια, τα οινοποιήσιμα σταφύλια, τα μαρούλια και το σπανάκι υποβλήθηκαν από τον αιτούντα. Η Αρχή κατέληξε στο συμπέρασμα ότι αυτό το κενό δεδομένων καλύφθηκε επαρκώς (6) και πρότεινε τη διατήρηση ή τη μείωση των ΑΟΚ για τα εν λόγω προϊόντα. Συνεπώς, για τα εν λόγω προϊόντα, τα ΑΟΚ στο παράρτημα II του κανονισμού (ΕΚ) αριθ. 396/2005 θα πρέπει να καθοριστούν στο επίπεδο που προσδιόρισε η Αρχή και η απαίτηση να υποβληθούν πρόσθετες πληροφορίες θα πρέπει να διαγραφεί από το εν λόγω παράρτημα. Η Αρχή κατέληξε στο συμπέρασμα6 ότι τα κενά δεδομένων σχετικά με τις αναλυτικές μεθόδους για τα αφεψήματα βοτάνων και τον λυκίσκο και τη σταθερότητα αποθήκευσης για τα όσπρια, τα αφεψήματα βοτάνων και τον λυκίσκο δεν έχουν καλυφθεί και ότι τα ΑΟΚ για τα εν λόγω προϊόντα θα πρέπει να διατηρηθούν στο όριο προσδιορισμού. Συνεπώς, τα ΑΟΚ για τα εν λόγω προϊόντα θα πρέπει να καθοριστούν, στο παράρτημα II του κανονισμού (ΕΚ) αριθ. 396/2005, στο επίπεδο που προσδιόρισε η Αρχή και η απαίτηση να υποβληθούν πρόσθετες πληροφορίες θα πρέπει να διαγραφεί από το εν λόγω παράρτημα.

(7) Για την ουσία fenhexamid, δεν υποβλήθηκαν πληροφορίες σχετικά με τις δοκιμές καταλοίπων και τις παραμέτρους της ορθής γεωργικής πρακτικής (ΟΓΠ) για τα ακτινίδια (πράσινα, κόκκινα, κίτρινα). Ωστόσο, η Αρχή κατέληξε στο συμπέρασμα ότι οι ζητούμενες πληροφορίες δεν απαιτούνται πλέον (7), δεδομένου ότι η αξιολόγηση διενεργήθηκε με παλαιότερες απαιτήσεις δεδομένων και, ως εκ τούτου, δεν απαιτούνται πλέον περαιτέρω δοκιμές καταλοίπων και πληροφορίες σχετικά με τις ΟΓΠ. Συνεπώς, για το εν λόγω προϊόν, θα πρέπει να διατηρηθεί το υφιστάμενο ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση για την υποβολή πρόσθετων πληροφοριών θα πρέπει να διαγραφεί από το εν λόγω παράρτημα.

(8) Για την ουσία flazasulfuron, οι εν λόγω πληροφορίες σχετικά με τη σταθερότητα κατά την αποθήκευση για τις επιτραπέζιες ελιές και τις ελιές για παραγωγή λαδιού υποβλήθηκαν από τον αιτούντα και η Αρχή κατέληξε στο συμπέρασμα ότι αυτό το κενό δεδομένων καλύφθηκε επαρκώς (8). Συνεπώς, για τα εν λόγω προϊόντα, θα πρέπει να διατηρηθούν τα υφιστάμενα ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση για την υποβολή πρόσθετων πληροφοριών θα πρέπει να διαγραφεί από το εν λόγω παράρτημα.

(9) Για την ουσία florasulam, οι εν λόγω πληροφορίες σχετικά με τις αναλυτικές μεθόδους για τα βοοειδή (μυς, λίπος, ήπαρ, νεφροί, βρώσιμα εντόσθια), τα πρόβατα (μυς, λίπος, ήπαρ, νεφροί, βρώσιμα εντόσθια), τις αίγες (μυς, λίπος, ήπαρ, νεφροί, βρώσιμα εντόσθια) και το γάλα (βοοειδών, προβάτων, αιγών, αλόγων) υποβλήθηκαν από τον αιτούντα και η Αρχή κατέληξε στο συμπέρασμα ότι το εν λόγω κενό δεδομένων καλύφθηκε επαρκώς (9). Συνεπώς, για τα εν λόγω προϊόντα, θα πρέπει να διατηρηθούν τα ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση να υποβληθούν πρόσθετες πληροφορίες θα πρέπει να διαγραφεί από το εν λόγω παράρτημα.

(10) Για την ουσία fluroxypyr, ο αιτών υπέβαλε τέτοιες πληροφορίες σχετικά με τις αναλυτικές μεθόδους, τη σταθερότητα αποθήκευσης, το χρονικό διάστημα αναμονής πριν από τη συγκομιδή και τις δοκιμές καταλοίπων για τα μήλα και τα κρεμμύδια. Ο αιτών υπέβαλε επίσης πρόσθετες πληροφορίες σχετικά με την αναλυτική μέθοδο που χρησιμοποιήθηκε στις δοκιμές καταλοίπων για το θυμάρι. Η Αρχή κατέληξε στο συμπέρασμα ότι τα εν λόγω κενά δεδομένων καλύφθηκαν επαρκώς (10) , (11). Συνεπώς, για τα εν λόγω προϊόντα, τα ΑΟΚ στο παράρτημα II του κανονισμού (ΕΚ) αριθ. 396/2005 θα πρέπει να καθοριστούν στο επίπεδο που προσδιόρισε η Αρχή και η απαίτηση να υποβληθούν πρόσθετες πληροφορίες θα πρέπει να διαγραφεί από το εν λόγω παράρτημα. Η Αρχή κατέληξε στο συμπέρασμα ότι το κενό δεδομένων σχετικά με την αναλυτική μέθοδο για τα σκόρδα και τα ασκαλώνια έχει καλυφθεί, ωστόσο, για τα πράσα, τα δημητριακά, τα αφεψήματα βοτάνων από άνθη και τα ζαχαροκάλαμα, δεν έχει καλυφθεί και ότι χρειάζεται περαιτέρω εξέταση της διαχείρισης κινδύνου. Κατέληξε επίσης στο συμπέρασμα ότι τα κενά δεδομένων σχετικά με τη σταθερότητα αποθήκευσης και τον μεταβολισμό για τους χοίρους (μυς, λίπος, ήπαρ, νεφροί, βρώσιμα εντόσθια), τα βοοειδή (μυς, λίπος, ήπαρ, νεφροί, βρώσιμα εντόσθια), τα πρόβατα (μυς, λίπος, ήπαρ, νεφροί, βρώσιμα εντόσθια), τις αίγες (μυς, λίπος, ήπαρ, νεφροί, βρώσιμα εντόσθια) και το γάλα (βοοειδών, προβάτων, αιγών, αλόγων) καλύφθηκαν μόνο εν μέρει και ότι απαιτείται περαιτέρω εξέταση της διαχείρισης κινδύνου. Στην τελική έκθεση ανασκόπησης (12) για την εν λόγω ουσία, συνήχθη το συμπέρασμα ότι τα διαθέσιμα δεδομένα ήταν επαρκή για την κάλυψη αυτών των κενών δεδομένων. Συνεπώς, για τα εν λόγω προϊόντα, θα πρέπει να διατηρηθούν τα ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση για την υποβολή πρόσθετων πληροφοριών θα πρέπει να διαγραφεί από το εν λόγω παράρτημα.

(11) Για την ουσία iprovalicarb, οι πληροφορίες αυτές σχετικά με τον μεταβολισμό των καλλιεργειών για τα μαρούλια, τις σκαρόλες / πλατύφυλλα αντίδια και τη ρόκα δεν υποβλήθηκαν και η Αρχή κατέληξε στο συμπέρασμα ότι, ως εκ τούτου, δεν καλύφθηκε το κενό δεδομένων που είχε εντοπιστεί προηγουμένως (13) και ότι οι διαχειριστές κινδύνου ενδέχεται να εξετάσουν το ενδεχόμενο να αντικαταστήσουν τα εν λόγω ΑΟΚ με το όριο προσδιορισμού. Ως εκ τούτου, για τα εν λόγω προϊόντα, είναι σκόπιμο να τεθούν τα ΑΟΚ του παραρτήματος II του κανονισμού (ΕΚ) αριθ. 396/2005 στο όριο προσδιορισμού και να διαγραφεί η απαίτηση υποβολής πρόσθετων πληροφοριών από το εν λόγω παράρτημα.

(12) Για την ουσία silthiofam, οι πληροφορίες αυτές σχετικά με τις αναλυτικές μεθόδους για το κριθάρι, τη σίκαλη και το σιτάρι υποβλήθηκαν από τον αιτούντα και η Αρχή κατέληξε στο συμπέρασμα ότι το εν λόγω κενό δεδομένων είχε επαρκώς καλυφθεί (14). Συνεπώς, για τα εν λόγω προϊόντα θα πρέπει να διατηρηθούν τα υφιστάμενα ΑΟΚ στο παράρτημα II του κανονισμού (ΕΚ) αριθ. 396/2005 και η απαίτηση να υποβληθούν πρόσθετες πληροφορίες θα πρέπει να διαγραφεί από το εν λόγω παράρτημα.

(13) Η Επιτροπή ζήτησε τη γνώμη των εργαστηρίων αναφοράς της Ευρωπαϊκής Ένωσης όσον αφορά την ανάγκη για προσαρμογή ορισμένων ορίων προσδιορισμού. Τα εν λόγω εργαστήρια κατέληξαν στο συμπέρασμα ότι για ορισμένα προϊόντα οι τεχνικές εξελίξεις επιτρέπουν τον καθορισμό χαμηλότερων ορίων προσδιορισμού.

(14) Μέσω του Παγκόσμιου Οργανισμού Εμπορίου, ζητήθηκε η γνώμη των εμπορικών εταίρων της Ένωσης για τα νέα ΑΟΚ και οι παρατηρήσεις τους ελήφθησαν υπόψη.

(15) Συνεπώς, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως.

(16) Για να καταστεί δυνατή η κανονική διάθεση στην αγορά, η μεταποίηση και η κατανάλωση των προϊόντων, ο παρών κανονισμός θα πρέπει να προβλέψει μεταβατική ρύθμιση για τα προϊόντα που έχουν παραχθεί πριν από την τροποποίηση των ΑΟΚ και για τα οποία προκύπτει από τα στοιχεία ότι τηρείται υψηλό επίπεδο προστασίας των καταναλωτών.

(17) Πριν από την έναρξη ισχύος των τροποποιημένων ΑΟΚ θα πρέπει να μεσολαβήσει εύλογο χρονικό διάστημα, ώστε να επιτραπεί στα κράτη μέλη, στις τρίτες χώρες και στις επιχειρήσεις τροφίμων να προετοιμαστούν για να ανταποκριθούν στις νέες απαιτήσεις που θα προκύψουν από την τροποποίηση των ΑΟΚ.

(18) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Το παράρτημα II του κανονισμού (ΕΚ) αριθ. 396/2005 τροποποιείται σύμφωνα με το παράρτημα του παρόντος κανονισμού.

Άρθρο 2 Ο κανονισμός (ΕΚ) αριθ. 396/2005, ως είχε πριν από την τροποποίησή του από τον παρόντα κανονισμό, εξακολουθεί να εφαρμόζεται στα προϊόντα που παρήχθησαν στην Ένωση ή που εισήχθησαν στην Ένωση πριν από τις 25 Φεβρουαρίου 2023.

Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 25 Φεβρουαρίου 2023.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Αυγούστου 2022. Για την Επιτροπή Η Πρόεδρος Ursula VON DER LEYEN

(1) ΕΕ L 70 της 16.3.2005, σ. 1.

(2) European Food Safety Authority, Conclusion on the peer review of the pesticide risk assessment of the active substance 2,4-D (Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία 2,4-D). EFSA Journal 2014·12(9):3812.

(3) European Food Safety Authority, Lack of confirmatory data following Article 12 MRL reviews for 2,4-D, fenhexamid and iprovalicarb (Έλλειψη επιβεβαιωτικών στοιχείων μετά την επανεξέταση των AOK βάσει του άρθρου 12 για τις ουσίες 2,4-D, fenhexamid και iprovalicarb). EFSA Journal 2021·19(10):6910.

(4) European Food Safety Authority, Evaluation of confirmatory data following the Article 12 MRL review and modification of the existing maximum residue levels for azoxystrobin (Αξιολόγηση των επιβεβαιωτικών στοιχείων μετά την επανεξέταση των ΑΟΚ βάσει του άρθρου 12 και την τροποποίηση των υφιστάμενων ανώτατων ορίων καταλοίπων για την ουσία azoxystrobin). EFSA Journal 2020·18(8):6231.

(5) European Food Safety Authority, Conclusion on the peer review of the pesticide risk assessment of the active substance cyhalofop (variant evaluated cyhalofop-butyl) [Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία cyhalofop (αξιολογήθηκε η παραλλαγή cyhalofop-butyl)]. EFSA Journal 2015· 13(1):3943.

(6) European Food Safety Authority, Evaluation of confirmatory data following the Article 12 review for cymoxanil (Αξιολόγηση των επιβεβαιωτικών στοιχείων μετά την επανεξέταση βάσει του άρθρου 12 για την cymoxanil). EFSA Journal 2019· 17(10):5823.

(7) European Food Safety Authority, Lack of confirmatory data following Article 12 MRL reviews for 2,4-D, fenhexamid and iprovalicarb (Έλλειψη επιβεβαιωτικών στοιχείων μετά την επανεξέταση των ΑΟΚ βάσει του άρθρου 12 για τις ουσίες 2,4-D, fenhexamid και iprovalicarb). EFSA Journal 2021·19(10):6910.

(8) European Food Safety Authority, Conclusion on the peer review of the pesticide risk assessment of the active substance flazasulfuron (Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία flazasulfuron). EFSA Journal 2016·14(8):4575.

(9) European Food Safety Authority, Conclusion on the peer review of the pesticide risk assessment of the active substance florasulam (Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία florasulam). EFSA Journal 2015· 13(1):3984.

(10) European Food Safety Authority, Evaluation of confirmatory data following the Article 12 MRL review for fluroxypyr (Αξιολόγηση των επιβεβαιωτικών στοιχείων μετά την επανεξέταση των ΑΟΚ βάσει του άρθρου 12 για την ουσία fluroxypyr). EFSA Journal 2019·17(9):5816.

(11) European Food Safety Authority, Modification of the existing maximum residue levels for fluroxypyr in chives, celery leaves, parsley, thyme and basil and edible flowers (Τροποποίηση των υφιστάμενων ανώτατων ορίων καταλοίπων για την ουσία fluroxypyr στο σχοινόπρασο, τα φύλλα σέλινου, τον μαϊντανό, το θυμάρι, τον βασιλικό και τα βρώσιμα άνθη). EFSA Journal 2020·18(10):6273.

(12) SANCO/11019/2011 rev.5, “Final Review report for the active substance fluroxypyr finalised in the Standing Committee on the Food Chain and Animal Health at its meeting on 17 June 2011 in view of the approval of fluroxypyr as active substance in accordance with Regulation (EC) No 1107/2009” [Τελική έκθεση ανασκόπησης για τη δραστική ουσία fluroxypyr, όπως οριστικοποιήθηκε κατά τη συνεδρίαση της 17ης Ιουνίου 2011 της μόνιμης επιτροπής για την αλυσίδα τροφίμων και την υγεία των ζώων, ενόψει της έγκρισης του fluroxypyr ως δραστικής ουσίας σύμφωνα με τον κανονισμό (ΕΚ) αριθ. 1107/2009], 23 Μαρτίου 2017, https://ec.europa.eu/food/plant/pesticides/eu-pesticides-database/active-substances/?event=as.details&as_id=734

(13) European Food Safety Authority, Lack of confirmatory data following Article 12 MRL reviews for 2,4-D, fenhexamid and iprovalicarb (Έλλειψη επιβεβαιωτικών στοιχείων μετά την επανεξέταση των AOK βάσει του άρθρου 12 για τις ουσίες 2,4-D, fenhexamid και iprovalicarb). EFSA Journal 2021·19(10):6910.

(14) European Food Safety Authority, Conclusion on the peer review of the pesticide risk assessment of the active substance silthiofam (Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία silthiofam). EFSA Journal 2016·14(8):4574.